stanford-oval/wikipedia huggingface dataset:
Velkaorjuus

Velkaorjuus tarkoittaa sitä, että lainanottaja tai hänen läheisensä joutuu tekemään velan lyhentämiseksi työtä, mutta velkaa ei silti lyhennetä työn kohtuullisen arvon mukaan tai työn kestoa tai luonnetta ei ole määritelty. Velkaorjuus on orjuuden yksi muoto ja siten virallisesti rikos Suomessa ja kaikkialla maailmassa. Tosiasiassa velkaorjuudesta kuitenkin kärsii yhä noin 20 miljoonaa ihmistä.
Velkaorjuus voi alkaa hyvin pienestä lainasummasta, jota lainanottaja ei köyhyytensä vuoksi pysty maksamaan takaisin. Pikku hiljaa ihminen alistetaan pakkotyöhön. Velkaorjuus on usein järjestäytynyttä, ja sitä esiintyy yleensä maataloudessa ja siirtotyössä. Orjuus saattaa pahimmillaan periytyä myös orjan lapsen kohtaloksi.
Suomessa

Suomessa siirtotyötä tehneiden marjanpoimijoiden aseman on sanottu muistuttavan velkaorjuutta. Vuonna 2013 Kainuussa Ber-Ex-yrityksessä työskennelleet thaimaalaiset marjanpoimijat ottivat Thaimaassa velkaa kyetäkseen matkustamaan Suomeen mutta eivät saaneet siirtotyönsä aikana palkkaansa. Tappiot kaatuivat poimijoiden niskaan. Suomeen saapuessaan poimijat eivät olleet tietoisia, että he eivät ole Suomen lain mukaan työsuhteessa vaan nimellisesti yrittäjiä, vaikka he ovat käytännössä sidottuja työnantajaansa. Poimijat maksoivat velkojaan yhä vuonna 2016, mutta he aikoivat viedä asian Suomessa oikeuteen.päivitettävä
Nepalissa

Nepalissa on ongelmana 1600-luvulta peräisin oleva kamalari-velkajärjestelmä, jonka avulla rikkaat ihmiset orjuuttavat tharu-heimoon kuuluvia. Velkaiset vanhemmat joutuvat myymään tyttärensä maanomistajille kotiapulaisiksi. Velkaorjan työnkuvaan sisältyvät tavallisesti kotitaloustyöt, kuten siivous, pyykinpesu, tiskaus, ruuanlaitto, ostosten tekeminen, lastenhoito, kotieläimistä huolehtiminen ja maataloustyöt. Lapset eivät pääse kouluun, ja on yleistä, että he joutuvat pakkotyössään väkivallan, ahdistelun tai raiskauksen uhreiksi.
Nepalin hallitus julisti vuonna 2000 velkaorjuuden laittomaksi, mikä kohensi entisten velallisten elinoloja mutta ei puuttunut velallisten lasten orjuuteen. Korkein oikeus julisti vuonna 2006 kamalari-järjestelmän laittomaksi. Linjauksen ja järjestöjen työn ansiosta orjien määrä on vähentynyt yli 12 000:sta (2006) noin 500-600:aan (2014).
Ville Haapoja

| Ville Haapoja> Henkilötiedot |
| --- | --- |
Koko nimi:  Ville Haapoja
Syntynyt: 19. maaliskuuta 1998 (ikä 26)
Kansalaisuus:   Suomi
Koripalloilija
Pelipaikka:  Pieni laitahyökkääjä / Iso laitahyökkääjä
Pituus:  200 cm
Paino:  105 kg
Nyk. joukkue:  Tampereen Pyrintö Pyrintö Akatemia
Sarja:  Korisliiga M1DA
Pelaajaura
Seurajoukkueet
2014–2016 2016–2018 2017–2018 2018– 2018–:  Pyrintö II BC Nokia → Raholan Pyrkivä Tampereen Pyrintö → Pyrintö Akatemia
Ville Haapoja (s. 19. maaliskuuta 1998) on suomalainen uransa lopettanut koripalloilija, joka toimii nykyään rekrytointikonsulttina Palkkaa Minut Suomi Oy]:ssä.
Pelaajaura > Seurajoukkueet

Tampereen Pyrinnön kasvatti Haapoja pelasi Pyrinnön nuorisojoukkueissa muun muassa A- ja B-poikien SM-sarjoja. Kaudella 2013–2014 Haapoja oli B-poikien SM-sarjan tarkimpia kahden pisteen korintekijöitä, ja Pyrintö saavutti ikäluokan SM-hopeaa. Vuonna 2014 Haapoja pelasi myös ensimmäiset ottelunsa miesten valtakunnallisissa sarjoissa, kun hän edusti Pyrinnön reservijoukkuetta toiseksi korkeimmalla sarjatasolla. Seuraavalla kaudella hän kuului Pyrintö II:n runkopelaajiin yli 20 minuutin peliajalla ja 9,2 pisteen ottelukeskiarvolla.
Toukokuussa 2016 Haapoja siirtyi Pyrinnön kanssa kilpailleen BC Nokian joukkueeseen 2+1-vuotisella sopimuksella. Haapojalle ei kuitenkaan annettu juuri peliaikaa Nokian edustusjoukkueessa, ja hän pelasi alemmissa sarjoissa. Kauden 2017–2018 Haapoja pelasi rinnakkaislisenssillä M1DB-joukkue Raholan Pyrkivässä, missä hän pelasi tupla-tuplan keskiarvolla ja oli tehokkuuslukemallaan sarjan paras suomalaispelaaja sekä kolmen pisteen heittotarkkuudessaan sarjan toiseksi paras.
Toukokuussa 2018 Haapoja palasi Pyrintöön kaksivuotisella sopimuksella. Pyrinnön päävalmentaja Sami Toiviaisen mukaan aikaisempina vuosina loukkaantumisista kärsinyt Haapoja oli tarkoitus kehittää hyvään fyysiseen kuntoon, ja häntä oli tarkoitus peluuttaa myös ison laitahyökkääjän pelipaikalla. Peliaikaa Haapojan oli tarkoitus saada edustusjoukkueen ohella Pyrinnön M1DA:ssa pelanneessa reservijoukkueessa. Haapoja oli kuitenkin neljän kuukauden ajan pois kokoonpanosta palaten pelikuntoon helmikuun lopussa. 6. maaliskuuta hän heitti uudeksi liigaennätyksekseen seitsemän pistettä.
Pelaajaura > Maajoukkue

Haapoja pelasi myös Suomen alle 18-vuotiaiden maajoukkueessa ja kuului maan turnauskokoonpanoon ikäluokan EM-kilpailuissa 2016, jossa Suomi sijoittui kahdeksanneksi.
Pelityyli ja ominaisuudet

Haapojaa luonnehdittiin pitkäraajaiseksi ja hyvin heittäväksi pelaajaksi, jonka fyysinen kunto on kehityskohde.
Joonas Rönnberg

| Joonas Rönnberg |
| --- | --- |
 Joonas Rönnberg Leksands IF:n paidassa 2012
Henkilötiedot
Syntynyt: 19. helmikuuta 1983 (ikä 41) Vantaa, Suomi
Kansalaisuus:   Suomi
Jääkiekkoilija
Pelipaikka:  Puolustaja
Maila:  vasen
Pituus:  192 cm
Paino:  99 kg
Seura
Seura:  HC Ludwig
Sarja:  III-divisioona
Pelaajaura
Pääsarjaura:  2003–2018
Aik. seurat:  K-Vantaa (Mestis)   Ilves (SML)   SaiPa (SML)   SaPKo (Mestis)   Espoo Blues (SML)   IK Oskarshamn (Allsvenskan)   Leksands IF (Allsvenskan/SHL)   Düsseldorfer EG (DEL)   Storhamar (Norja)   Sheffield Steelers (EIHL)
Joonas Rönnberg (s. 19. helmikuuta 1983 Vantaa) on suomalainen jääkiekkopuolustaja, joka on pelannut yhteensä 297 SM-liigaottelua ja tehnyt niissä tehot 8+19=27. Kaudella 2023–2024 Rönnberg pelaa HC Ludwigin joukkueessa III-divisioonassa.
Rönnberg pelasi A-juniori-ikäisenä Kiekko-Vantaassa ja sitten Espoo Bluesissa mutta palasi taas Vantaalle, jossa viihtyi kauteen 2002–2003 asti. Ensikosketuksensa SM-liigaan hän sai siirryttyään Tampereen Ilvekseen, jossa hän pelasi kolme kautta ennen siirtoaan lappeenrantalaiseen SaiPaan. SaiPassa hän pelasi kaksi kautta ennen kuin palasi kausiksi 2008–2010 Espoo Bluesiin, tällä kertaa ammattilaissopimuksella.
Kaudella 2010–2011 Rönnberg pelasi Ruotsin toiseksi korkeimmalla sarjatasolla Allsvenskanin IK Oskarshamnissa ja seuraavaksi kaudeksi hän siirtyi saman sarjan Leksands IF:ään. Kaudella 2013–2014 Rönnberg pelasi SHL:ää, sillä Leksands IF nousi Ruotsin pääsarjaan.
Rönnberg pelasi kauden 2015–2016 Saksassa, kauden 2016–2017 Norjassa ja 2017–2018 Isossa-Britanniassa. Hän päätti ammattilaisuransa tuohon kauteen ja palasi Suomeen.
Ammattilaisuran jälkeen Rönnberg on pelannut III-divisioonassa HC Ludwigissa kaudesta 2018-2019 alkaen ja toimii joukkueen kapteenina.
Peter Jackson’s King Kong: The Official Game of the Movie

| Peter Jackson’s King Kong: The Official Game of the Movie |
| --- | --- |

Kehittäjä:  Ubisoft Montpellier
Julkaisija:  Ubisoft
Ohjaaja:  Michel Ancel
Tuottaja:  Xavier Poix Universal Pictures
Suunnittelija:  Michel Ancel ja Sebastien Morin
Käsikirjoittaja:  Jacques Exertier
Taiteilija:  Florent Sacré
Säveltäjä:  Chance Thomas
Pelimoottori:  Jade
Julkaistu:  Game Boy Advance, GameCube, Microsoft Windows, PlayStation 2, Xbox & Nintendo DS EU 17. marraskuuta 2005 NA 21. marraskuuta 2005 EU 2. joulukuuta 2005 (NDS) AUS 15. joulukuuta 2005 (NDS) Xbox 360 NA 22. marraskuuta 2005 EU 2. joulukuuta 2005 JP 22. joulukuuta 2005 PlayStation Portable EU 16. joulukuuta 2005 NA 20. joulukuuta 2005 AUS 20. joulukuuta 2005
Lajityyppi:  toimintaseikkailu, ensimmäisen persoonan ammuntapeli
Pelimuoto:  yksinpeli
Ikäluokitus:  PEGI: 12+ / 7+GBA ESRB: T / E10+GBA OFLC: M / PGDS
Alusta:  PlayStation 2, Xbox, Nintendo GameCube, Microsoft Windows, Xbox 360, PlayStation Portable, Nintendo DS, Game Boy Advance
Lisenssi:  Suljettu lisenssi
Jakelumuoto:  DVD, UMD, optinen levy, pelimoduuli
Lisää peliartikkeleitaVideopelien teemasivulla
Infobox OK     : 
Peter Jackson’s King Kong: The Official Game of the Movie on Peter Jacksonin ohjaamaan King Kong -elokuvaan perustuva, vuonna 2005 julkaistu tietokonepeli. Sen on kehittänyt ja julkaissut Ubisoft. Pelin varsinaisena suunnittelijana toimi pelisuunnittelija Michel Ancel[lähde? ], mutta myös Peter Jackson osallistui kehitystyöhön.
Peli poikkeaa juoneltaan huomattavasti elokuvasta. Pelaajan päämääränä on päästä pois Pääkallosaarelta. Vastassa on elokuvastakin tuttuja dinosauruksia, jättiläishyönteisiä ynnä muuta. Pelissä voi pelata niin ihmishahmolla kuin itse Kongillakin. Pelissä on monia lisäominaisuuksia, jotka avautuvat tarpeeksi pitkällisen pelaamisen jälkeen. Yksi niistä on vaihtoehtoinen loppu, jossa King Kong voi pelastua.
Pankakosken Tehtaan Urheilijat

Pankakosken Tehtaan Urheilijat on lieksalainen urheiluseura. Se on perustettu 1931 Enso-Gutzeit Oy:n Pankakosken tehtaan työntekijöiden urheiluseuraksi. Nykyisin seura on Painonnosto- ja Ampumaurheiluliittojen jäsen.
Seura perustettiin 1931 silloisessa Pielisjärven pitäjässä, joka vuonna 1973 yhdistyi Lieksan kauppalan kanssa Lieksan kaupungiksi.
Seuran miesten pesäpallojoukkue nousi Pesäpallon SM-sarjaan kaudeksi 1937 ja oli lähellä jättiyllätystä sijoittumalla itälohkon kakkoseksi tasapistein loppuottelupaikan perineen Kuusankosken Vedon kanssa. Pronssista ei tuohon aikaan pelattu, joten joukkue sai tyytyä jaettuun kolmossijaan Helsingin Pallonlyöjien kanssa, joka sijoittui länsilohkon kakkoseksi neljä pistettä pankakoskelaisia huonommalla saldolla, tosin sekin tasapisteissä lohkovoittajan kanssa. Tämä sijoitus oli pitkään pohjoiskarjalaisten paras pesäpallon sarjamuotoisessa mestaruuskilpailussa. Vasta 1966 nähtiin vastaavaa, kun Outokummun Partio sijoittui yksilohkoisessa sarjassa neljänneksi. Kaudella 1938 PTU voitti vain yhden kymmenestä ottelustaan ja putosi sarjasta. Seura jatkoi sotien jälkeen lähes jatkuvasti Suomensarjassa, josta putosi 1957. Vuoden 1937 Itä–Länsi-otteluun seurasta valittiin neljä pelaajaa, joista kaksi, Klaus Karvonen ja Reino Vepsäläinen pääsivät kentälle muiden toimiessa vaihtomiehinä.
Suomen Palloliiton Joensuun piiriin seura kuului 1949-1959. Seura osallistui 1950-luvun alussa Jääpallon maakuntasarjaan, viimeksi 1954. ¨
Palkinnot ja huomionosoitukset > Miesten Itä-Länsi-valinnat

Klaus Karvonen (1937)
Lauri Pessala (1937)
Arvo Suutarinen (1937)
Reino Vepsäläinen (1937)
Luettelo Wimbledonin miesten kaksinpelin voittajista

Wimbledonin tennisturnaus on vuosittain järjestettävä tennisturnaus, joka pelataan ruohokentillä All England Lawn Tennis and Croquet Clubilla Wimbledonin taajamassa Lontoossa, Englannissa.
Unholy

| Unholy |
| --- | --- |

Tiedot
Toiminnassa:  1988–2012
Tyylilaji:  doom metal heavy metal
Kotipaikka:  Suomi
Laulukieli:  englanti
Jäsenet:  Pasi Äijö, laulu, basso   Ismo Toivonen, kitara, koskettimet   Jarkko Toivonen, kitara   Jan Kuhanen, rummut  
Entiset jäsenet:  Veera Muhli, laulu, koskettimet (1998–2002)  Jade Vanhala, kitara (1999–2002)  Kimmo Hänninen, rummut (1988–1990) 
Levy-yhtiö:  Peaceville Records   Avantgarde Music, 1993–1999   Lethal Records, 1992  
Aiheesta muualla
Kotisivut
Unholy oli imatralainen 1988 perustettu doom metal -yhtye. Se julkaisi neljä studioalbumia ja useita pienempiä demo-julkaisuja. Unholy oli toiminnassa 14 vuotta ja sen albumeita myytiin noin 50 maassa.
Historia > Alkuajat

Yhtye perustettiin vuonna 1988 nimellä Holy Hell. Nimeksi vaihdettiin Unholy heti seuraavana vuonna. Unholyn musiikkityylille ei tuossa vaiheessa ollut kuvaavaa nimeä, koska muita sen tyylisuunnan yhtyeitä ei juurikaan ollut. Siinä oli vaikutteita 1970-luvun Black Sabbathista, 1980-luvun Celtic Frostista ja Voivodista. Raskaus ja melankolisuus taas viittasivat Candlemassiin, joka oli ensimmäinen klassisen doom metal -määritelmän mukainen  yhtye. Koska Unholy oli monen muun ominaispiirteensä ohella myös tätä, lehdistö määritteli Unholyn doom metal -yhtyeeksi. Kyseisen tyylisuunnan kehittyessä alalajeiksi Unholyn musiikkityyliksi on määritelty muun muassa black doom, funeral doom ja avantgarde doom.
Monien demojulkaisujen jälkeen Unholy teki vuonna 1990 demon Trip To Depressive Autumn, joka toi levytyssopimuksen itävaltalaisen Lethal Recordsin kanssa.
Historia > Ensimmäiset albumit

Ensimmäinen albumi äänitettiin vuonna 1992 Wienissä Vienna Power Station Studiolla, ja julkaistiin vuonna 1993 nimellä From the Shadows. Lethal Records solmi myös Trip To Depressive Autumn -demosta Yhdysvallat kattavan julkaisusopimuksen Wild Rags Recordsin kanssa.
Debyyttialbumin jälkeen Unholy vaihtoi levy-yhtiökseen italialaisen Avantgarde Musicin ja julkaisi The Second Ring of Power -albumin vuonna 1994. Sitä myytiin hyvin ja yhtyeen ura oli nousussa. Julkaisua seuraavana vuonna kuitenkin yhtyeen sisäisten ristiriitojen vuoksi yhtye päätti vetäytyä alalta. Puolentoista vuoden kuluttua Unholy koottiin uudelleen, mutta toinen perustajajäsen Jarkko Toivonen ei kuulunut uuteen kokoonpanoon.
Kolmas albumi Rapture ilmestyi vuonna 1997. Kappaleiden sovitukset olivat saaneet lisää iän tuomaa kypsyyttä, mutta samalla tyyli oli ahdistavampi, melankolisempi, raskaampi ja minimalistisempi, mikä piti yhtyeen tiukasti marginaalissa. Sanoituksissa nuoruuden uho oli vaihtunut filosofisiin pohdintoihin elämän peruskysymyksistä. Kriitikot ylistivät albumia, mutta suurta ostajakuntaa se ei tavoittanut.
Viimeiseksi jäänyt albumi Gracefallen julkaistiin vuonna 1999. Kappaleiden sovitukset kuulostivat aiempaa yhtenäisemmiltä ja helpommin lähestyttäviltä, vaikka melankolinen pohjavire olikin viety äärimmilleen.
Historia > Viimeiset vuodet

Gracefallen oli yhtyeen itsensä mukaan oman tyylisuuntansa huippu, eräänlainen päätepiste johon oli koko ajan pyritty. Niinpä Unholy halusi lähteä musiikillisesti uuteen suuntaan. Epävirallisten demojen perusteella särön käyttö kitaroissa oli merkittävästi vähentynyt ja tyylisuunta liikkunut kohti melankolista, psykedeelistä rokkia. Jazz-tyyppisiä naislaulajia oli myös kokeiltu.
Samaan aikaan Unholy halusi vaihtaa suurempaan levy-yhtiöön saadakseen käyttöönsä lisää markkinointiresursseja ja kansainvälisiä esiintymismahdollisuuksia. Unholy kävi pitkiä neuvotteluja muun muassa yhdysvaltalaisen Relapsen kanssa. Vuonna 2002 Unholy kyllästyi Relapsen neuvottelupolitiikkaan ja päätti keskeyttää neuvottelut. Koska muut levy-yhtiöehdokkaat oli tässä vaiheessa jo jätetty neuvottelujen ulkopuolelle, yhtye joutui tyhjän päälle. Yhtye turhautui musiikkibisnekseen ja julisti itsensä virallisesti lakkautetuksi.
Historia > Uudelleenjulkaisut ja jäähyväiskiertue

Vuonna 2009 suomalainen Rusty Crowbar Records ilmaisi kiinnostuksensa julkaista yhtyeen demonauhat vinyylilevyinä. Levyjen kylkiäisenä päätettiin julkaista yhtyeen 32-sivuinen historiikki-kirjanen, joka sisälsi harvinaista materiaalia yhtyeen alkuaikojen toiminnasta sekä täydellisen diskografian sanoituksineen ja tekijätietoineen. Tekstiosuus pohjautui levy-yhtiön edustaja Ilkka Aatsingin tekemään syväluotaavaan haastatteluun. Vinyylit julkaistiin keväällä 2011 kolmena levynä, joista yksi oli tuplalevy.
Vinyyliprojektin aikana brittiläinen Peaceville Records hankki julkaisuoikeudet Unholyn tuotantoon toimintansa lopettaneelta Avantgarde Musicilta. Peaceville julkaisi Unholyn koko CD-tuotannon modernisoituina versioina lisämateriaalilla täydennettynä (muun muassa ennenjulkaisematon kappale ja keikkataltiointi vuodelta 1994) kevään ja kesän 2011 aikana. Samalla alkoi voimistua huhuja, joiden mukaan Unholy olisi palaamassa keikkalavoille. Syksyn aikana yhtye päätti tehdä yhdistetyn paluu- ja jäähyväiskiertueen kesällä 2012. Työ- ja perheasiat sekä pitkät välimatkat yhtyeen jäsenten asuinpaikkakuntien välillä hankaloittivat keikkojen käytännön järjestelyjä, joten lopullinen keikkakalenteri typistyi neljään festivaalikeikkaan. Keikkapaikat olivat Hammer Open Air ja Jalometalli Suomessa, Hell's Pleasure Saksassa ja Dark Bombastic Evening Romaniassa. Keikat soitettiin kahden kitaristin kokoonpanolla, ilman koskettimia; samalla kokoonpanolla, joka oli mukana Trip To Depressive Autumn -demolla, ja joka oli ollut mukana työstämässä 2000-luvun uudelleenjulkaisuja.
Kuten yhtyeen historiassa aiemminkin, ulkomusiikilliset seikat saivat paluukiertueella odottamatonta huomiota. Yhtyeen ulkoasu oli suunniteltu Kellopeliappelsiinin hengessä ja oli metalliyhtyeelle epätyypillinen. Se kirvoitti paljon kommentteja siitä, miten metalliyhtyeen "ei pitäisi pukeutua". Unholy ei kritiikistä välittänyt ja kohu kääntyi kesän edetessä julkisuushyödyksi kuten 1990-luvun alkupuolella, jolloin Unholyn lavaesiintymisiä värittivät erilaiset rituaalimaiset teot, kuten norjalaisten black metal -yhtyeiden levyjen polttaminen lavalla. Kesän keikkojen jälkeen Unholy jäi alkuperäisen suunnitelmansa mukaisesti eläkkeelle.
Levy-yhtiöt jatkoivat erilaisten pikkujulkaisujen tekemistä yhtyeen olemassa olevaan materiaaliin pohjautuen. Peaceville julkaisi kaksi ensimmäistä albumia vinyyliversioina vuonna 2018. Saksalainen Darkness Shall Rise -levy-yhtiö teki vuonna 2020 yhtyeen koko demo- ja albumituotannosta kasettiversiot, jotka julkaistiin numeroituina 333 kpl:n kahdeksan kasettia sisältävänä keräilyboksina, ensimmäiset 100 kpl pitkähihaisen multiprinttipaidan kanssa. Boksissa oli mukana paljon lisämateriaalia, keikkajulisteita, postereita, postikortteja ja historiikki-kirja. Lisäksi Holy Hellin Kill Jesus -demosta on julkaistu erillinen kasettijulkaisu vuonna 2021.
Tyylilaji ja vastaanotto

Lähinnä underground-skenessä tunnettu yhtye mainittiin useissa kansainvälisissä musiikkialan lehdissä ja genren edustajien joukossa doom metalin uranuurtajaksi. Se kehitti musiikkityyliä voimakkaasti poispäin vanhan koulukunnan doom metalista kohti avantgardistisempaa otetta. Unholy toi perinteiseen doom metaliin omia mausteitaan: riitasointujen tarkoituksellinen käyttö, usein hyvin omituinen ja kuulijassa ahdistusta ja ristiriitoja synnyttävä äänimaailma sekä klassisen musiikin vaikutteet. Unholysta otettiin paljon vaikutteita doom metal -genressä. Uudemmista bändeistä muun muassa suomalaisen Swallow The Sunin musiikissa kuulee vaikutteita Unholysta.
Julkaisut

Studioalbumit (CD)
From the Shadows (1993,  Lethal Records; uudelleenjulkaisu 1998, Avantgarde Music; uudelleenjulkaisu 2011, Peaceville Records)
The Second Ring of Power (1994,  Avantgarde Music; uudelleenjulkaisu 2011, Peaceville Records)
Rapture (1998,  Avantgarde Music; uudelleenjulkaisu 2011, Peaceville Records)
Gracefallen (1999,  Avantgarde Music; uudelleenjulkaisu 2011, Peaceville Records)
LP:t
Kill Jesus (2011,  Rusty Crowbar Records)
Procession of Black Doom ja Demo 11.90 (2011,  Rusty Crowbar Records)
Trip to Depressive Autumn (2011,  Rusty Crowbar Records)
Kasetit
Towards Unknown Mysteries (2020,  Darkness Shall Rise)
Kill Jesus (2021,  [[]])
Demot
Kill Jesus (1989)
Procession of Black Doom (1990)
Demo II.90 (1990)
Trip to Depressive Autumn (1991,  EP; 1992, Lethal Records/Wild Rags)
Aiheesta muualla

Unholy Myspacessa (englanniksi)
Unholyn jäsenet aikajanalla
Victoria Peak

Näkymä Victoria Peakin päältä yöllä
Victoria Peak, (kiin.: 太平山，扯旗山; Jyutping: Taai3ping4 saan1, Ce2kei4 saan1) myös The Peak, on Hongkongin Victorian kaupunginosassa sijaitseva vuorenhuippu. Paikka on yksi suosituimmista turistinähtävyyksistä.
Paras vierailuaika on alkuillasta tai illalla. Aamulla ilman laatu on parempaa ja näkymä satamaan on selkeämpi.
Kaupunkinäkymä

Näkymä päivällä:
Näkymä yöllä:
Liikenneyhteydet

Victoria Peakille voi kulkea usealla eri tavalla. Turistien keskuudessa suosituin kulkutapa on funikulaari, eli vuorta pitkin kulkeva raitiovaunu. Vuorelle pääsee myös bussilla. Funikulaarissa ja linja-autoissa käy julkisen liikenteen Octopus card.
Huipulle on myös mahdollista kävellä polkuja pitkin tai kiivetä vuoren seinää pitkin. Matka kestää noin tunnin. Vuorelle kapuaminen on suosittua paikallisten parissa. Huipulle on useita reittejä, joilla on vaihtelevia vaativuustasoja ja kestoja.
Aiheesta muualla

Kuvia tai muita tiedostoja aiheesta Victoria Peak Wikimedia Commonsissa
Näkymä päivällä

Victoria Peakin päälle kulkeva funikulaari on turistien keskuudessa suosittu kulkemistapa.
Perovon metroasema

| Perovo (Перо́во) |
| --- | --- |

 Moskovan metro 
Perustiedot
Metrolinjat:  Kalininsko-Solntsevskaja
Sijainti:  55.7511°N, 37.7866°E
Paikkakunta:  Moskova, Venäjä
Avattu:  30. joulukuuta 1979
Rakenne
Tyyppi:  tunneliasema
Perovo (ven. Перо́во) on yksi Moskovan metron asemista. Se avattiin 30. joulukuuta 1979.
Pappi, lukkari, talonpoika, vakooja

Pappi, lukkari, talonpoika, vakooja (engl. Tinker, Tailor, Soldier, Spy) on John le Carrén vakoiluromaani, joka ilmestyi vuonna 1974. Eero Mänttärin suomennoksen julkaisi samana vuonna Tammi.
Kirjan tapahtumat sijoittuvat 1970-luvun kylmän sodan kauteen, ja sen päähenkilö on George Smiley, joka on päähenkilönä viidessä muussa le Carrén romaanissa ja lisäksi sivuhenkilönä kolmessa muussa.
Tomas Alfredson on ohjannut kirjan pohjalta vuonna 2011 valmistuneen elokuvan Pappi, lukkari, talonpoika, vakooja. BBC on tuottanut vuonna 1979 romaaniin pohjautuvan minisarjan Tinker, Tailor, Soldier, Spy.
Pappi (mormonismi)

Pappi on Myöhempien aikojen pyhien Jeesuksen Kristuksen kirkossa Aaronin pappeuden kutsumuksista kolmas. Pojat, joilla on opettajan kutsumus, kutsutaan ja erotetaan papeiksi sen vuoden alusta, jona he täyttävät 16 vuotta. Papeiksi kutsutaan rukouksen ja kätten päälle panemisen kautta. Vihittävälle ei kuitenkaan anneta enää Aaronin pappeutta, jos hän on saanut sen jo aiemmin. Ennen papiksi kutsumista seurakunnan piispa haastattelee vihittävän todetakseen, uskooko tämä kirkon opettamaan evankeliumiin ja elääkö tämä moitteetonta, puhdasta elämää.
Oppi ja liitot sanovat papin velvollisuuksista seuraavaa: "Papin velvollisuutena on saarnata, opettaa, selittää, kehottaa ja kastaa ja toimittaa sakramenttipalvelusta ja käydä jokaisen jäsenen kodissa ja kehottaa heitä rukoilemaan ääneen ja salassa sekä täyttamään kaikki kodin velvollisuudet ja hän voi myös asettaa muita papeiksi, opettajiksi ja diakoneiksi. Ja hänen tulee johtaa kokouksia, milloin ketään vanhinta ei ole läsnä." (20:46-49) Käytännössä papit siunaavat ja valmistavat sakramentin leivän ja veden. Heillä on myös oikeus kastaa sekä vihkiä virkoihinsa diakoneja, opettajia ja pappeja. He tekevät myös kotiopetustyötä. Vaikka ilmoitus säätääkin kotiopetuksen vasta pappien tehtäväksi, nykyään myös opettajat osallistuvat siihen. Papit myös avustavat seurakuntaa ja sen jäseniä erilaisissa käytännön tehtävissä.
Pappien koorumiin voi kuulua jopa 48 jäsentä, joten suurimmissakin seurakunnissa on yleensä vain yksi pappien koorum. Pappien koorumia johtaa piispa, joka kutsuu koorumista itselleen ensimmäisen ja toisen neuvonantajan. Käytännössä useissa seurakunnissa pappien koorumia johtaa ensimmäinen neuvonantaja, joka tosin hyväksyttää päätöksensä piispalla. Koorumilla on myös sihteeri. Pappeuden koorumissa opiskellaan evankeliumin periaatteita sekä valmennetaan poikia korkeampaan, Melkisedekin pappeuteen.
Kun pappi täyttää 18 vuotta, hänet voidaan kutsua vanhimmaksi ja hänelle annetaan Melkisedekin pappeus. Melkisedekin pappeus annetaan yleensä viimeistään silloin, kun nuori mies valmistautuu lähetystyöhönsä 19 vuoden iässä.
Myös kirkkoon hiljattain liittynyt aikuinen voidaan vihkiä pappeuteen, ja hänelle voidaan antaa sen mukaisia tehtäviä.
Perotinus

Sivu Perotinuksen teoksesta Alleluia nativitas
Perotinus tai Perotinus Magnus oli ranskalainen säveltäjä, joka vaikutti 1100-luvun lopulla ja 1200-luvun alussa. Hän oli Notre Damen koulukunnan jäsen.
Perotinuksen sävellyksiä sisältyy muun muassa kirja Magnus Liberiin, jonka toinen Notre Damen koulukunnan jäsen Leoninus toimitti. Sävellyksiä ovat muun muassa Viderunt omnes, jonka arvellaan olevan sävelletty jouluksi 1198, Alleluia posui adiutorum, Dum sigillum, Alleluia nativitas, Beata viscera ja Sederunt principes (ehkä Pyhän Stefanoksen päiväksi, tammikuuksi 1199).